Polonia este gata să doboare drone și rachete rusești. Condițiile în care polonezii vor trage
Ministrul polonez al Apărării Naționale, Władysław Kosiniak-Kamysz, a anunțat că Polonia este pregătită să doboare rachete rusești dacă acestea reprezintă o amenințare directă pentru Polonia sau țările NATO. Oficialul de la Varșovia a spus asta într-un interviu pentru Radio Vocea Americii, unde a vorbit și despre rolul crucial pe care îl are un aeroport din estul Poloniei pentru aprovizionarea Ucrainei.